✅ Apunta't! Tallers gratuïts per a jóvens valencians\nComencen els tallers gratuïts de Sagunt per a jóvens\nLa delegació ha combinat tallers presencials i en línia de cuina, ball, fotografia i disseny per a jóvens d'entre 16 i 30 anys\ndimecres, 8 de juliol 2020 - 09:55h\nHi ha tallers, de fotografia, de disseny, de cuina, entre altres | Pixabay\nEls tallers gratuïts de la Regidoria de Joventut i Infància de l'Ajuntament de Sagunt, en la comarca del Camp de Morvedre (València), dirigits a jóvens d'entre 16 i 30 anys han començat este dimarts. Tots els tallers requerixen inscripció a través del web.\nBall deportiu i cuina internacional\nEl primer dels tallers ha sigut el de la disciplina de fitness Cubbà este dimarts 7 de juliol, en el Casal Jove. Este taller es repetirà el 14, el 21 i el 28 de juliol de 20 a 21 hores. A demés, també hi haurà tallers de cuina italiana, el 8 de juliol; llatina, el 15 de juliol; vegana, el 22 de juliol, i thai el 29 de juliol, també en el Casal Jove.\nA estos tallers se sumen els de fotografia SOMNUS que seran en el Casal Jove els dilluns 13, 20 i 27 de juliol de 19 a 21 hores i tractaran el flaix i la llum contínua, el retrat urbà i l'hora blava en la fotografia, respectivament; i els de disseny que seran en línia.\nEl primer taller de fotografia serà 'La càmera lúcida: Fotografia, dibuix i emocions' i s'utilitzarà la càmera fotogràfica del mòbil com a ferramenta per a treballar emocions que poden haver sorgit durant l'experiència del confinament. El taller es farà en una sessió de dos hores i mitja diumenge, 12 de juliol, des de les 16 hores, i estarà enfocada en l'exploració d'emocions i expressions identitàries. Es tracta d'una activitat virtual que serà dinamitzada a través d'una telefonada de vídeo grupal a través de l'aplicació Zoom. Les inscripcions finalitzaran el 8 de juliol.\nDisseny i blogs\nEl segon serà 'Disseny creatiu amb Canva' que tindrà una duració de 15 hores i es farà al ritme que l'alumnat considere. Este taller serà totalment pràctic i l'alumnat aprendrà a dissenyar presentacions, conseguirà crear currículums que destaquen, etc. El tercer d'estos cursos serà el de 'Crear el teu propi blog amb Wordpress' i tindrà una duració de 15 hores. S’hi aprendrà a utilitzar esta aplicació per a la creació de blogs en línia.\nAprendre d'una forma «lúdica i divertida»\nEl regidor de Joventut i Infància, Guillermo Sampedro, ha declarat que «fem els tallers per a jóvens d'entre 16 i 30 anys com a complement d'oci formatiu, per a millorar els coneixements de cuina saludable, de fotografia, de ball deportiu i fins i tot de disseny gràfic. Són tallers en què combinem l'aprenentatge d'estes matèries però sempre de manera lúdica i divertida».\nDos iniciatives d'estiu\nA demés d'estos tallers, Joventut ha inclòs en la seua programació d'oci per a este estiu dos iniciatives. En primer lloc, el taller d'astronomia 'Un viatge per l'Univers', dirigit a tots els públics, per al pròxim 20 de juliol a les 21 hores en la muntanya de Sant Cristóbal per a conéixer els misteris i secrets de l'univers i del cel nocturn i el joc de fugida 'L'estranya desaparició del Sr Kawasaki i el futur d’AHM' ambientat en el patrimoni industrial de la ciutat i enfocat a jóvens d'entre 14 i 30 anys, que tindrà lloc el 25 de juliol a les 22 hores en el Casino Recreatiu i Cultural del Port Sagunt.\n"Més positius confirmats en un dels brots de Covid del territori valencià" "Aviso de última hora de la OMS: el coronavirus se podria transmitir por el aire"


Concentracions en tota la Comunitat Valenciana per la sanitat pública i contra les teràpies sense evidència científica - À Punt\nConcentracions en tota la Comunitat Valenciana per la sanitat pública i contra les teràpies sense evidència científica\nLa sentència que obliga a l'Hospital de la Plana a permetre que es tracte amb ozó un pacient de Covid-19 ingressat a l'UCI provoca protestes entre els professionals sanitaris de tot el territori\nUn moment de la concentració, aquest dimarts, a l'Hospital de la Plana / Departament de Salut de la Plana\n24 d'agost 2021 - 14:03\nLa decisió d'un jutjat que obligava l'Hospital de la Plana a permetre que es tractara amb ozó un pacient de Covid-19 ingressat a l'UCI de l'Hospital de la Plana, a Vila-real, en contra del criteri mèdic, ha generat un gran malestar en el personal sanitari, que recorda que aquesta terapia no està "avalada" científicament. El sector sanitari ha eixit aquest dimarts a les portes d'hospitals i centres de salut de tota la Comunitat Valenciana per a protestar contra aquesta decisió i en solidaritat amb els professionals de l'Hospital de la Plana. Al centre afectat, la protesta, convocada a les 12 a les portes de la nova UCI "en suport dels companys d'intensius i contra la imposició judicial de teràpies sense evidència", s'ha reproduït en diversos punts de la geografia valenciana.\nEntre altres centres, s'ha sumat a la protesta el personal de l'Hospital La Fe, l''ospital General i l'Hospital Clínic de València, l'Hospital de Xàtiva, l’Hospital Universitari de la Ribera, l'Hospital d'Elda o l'Hospital d'Ontinyent, per mencionar alguns que han difós en Twitter la concentració. També des de l'Hospital de la Magdalena de Castelló de la Plana i des dels nombrosos centres de salut han secundat aquesta concentració al llarg del matí d'aquest dimarts.\nDesprés que un jutjat permeta que s'aplique a un malalt ingressat una teràpia no contemplada a la cartera de serveis i sense evidència científica certificada els professionals de l'Hospital de #Xàtiva donen suport a l'Hospital La Plana #NoSinEvidencia #apoyolaplana pic.twitter.com/sftLB3RDGr\n— SalutXativaOntinyent (@GVAdsxo) 24 de agosto de 2021\nLa decisió d'un jutjat tampoc ha agradat al Consell. L'Advocacia de la Generalitat va demanar el passat 19 d'agost al jutjat contenciós administratiu número 1 de Castelló la interrupció del tractament amb ozonoteràpia que rep de manera externa el pacient.\nLa Societat Valenciana de Medicina Preventiva avisa del "perillós precedent" del pacient tractat amb ozonoteràpia\nA les portes de l'Hospital de la Plana, a Vila-real, hi ha hagut una nombrosa concentració de professionals i ciutadans. "Estem ací per a donar suport a l'equip que treballa en l'UCI perque estan sent atacats injustament", ha resumit Raúl Arambul , representant de CCOO del personal del centre, durant la seua intervenció davant els concentrats. I sobre el tractament amb ozó ha remarcat que "les societats científiques i els col·legis professionals adverteixen que no es considera una alternativa segura ni eficaç" en pacients en situació greu per Covid.\nArambul ha explicat que els treballadors de l'UCI estan vivint "una situació difícil i complicada" en tindre personal extern tractant els pacients alhora que ho fan ells i degut a les "calumnies i injúries" a les xarxes socials sobre la professionalitat del personal del centre. El facultatiu ha incidit també en el fet que aquest tractament és "alternatiu" i no "té l'aval científic" ni de l'Agència Espanyola del Medicament ni d'altres societats científiques per a fer front a la Covid-19. També ha advertit de les conseqüències que pot tindre aquest capítol com a precedent.\nEl jutge decidirà aquest dijous\nPer la seua banda, la representant d'UGT al departament de salut de la Plana, Ana Tabernero, ha recordat que els professionals estan a favor que cadascú trie el tractament que vulga, però ha afegit que en la sanitat pública hi ha uns protocols que cal respectar. La representant confia que dijous el jutge escolte totes les parts i alce les mesures cautelars.


Tinc por de la foscor, sempre m'imagigene coses de les pel.lícules, en el passadís quan estac a soles i tinc que contestar vaig ràpidament a l'interruptor de la llum i la encenc.\nA vegades, normalment, en el passadís veig coses com "duendes", persones, coses que tenen vida... i com a vegades veig pel.lícules de por cada vegada tinc més por, encara que venceré a aquest por que tinc. La última vegada que vaig vore una pel.lícula de por va ser "Nunca Apagues La Luz" que en valencià e´s " Mai Apagues La Llum".\nAquesta peli va de que hi hs un ombra que va ser la amiga de xicoteta de la mare del fill que era el protagonista, aquest mpunstre vol jugar encara amb ella i sempre mata als seus maritas i després va a per els fills, però al final com no podien fer que desaparaga la mare es va sucidar per a que desaparega i que la gent i els seus fills viuen en pau.\nUna vegada que em vaig despertar prompte, em vaig possar a plorar perque com els meus pares es tenen que anar a treballar prompte no volia quedar-me a soles.\nSi estic a soles tin que estar en una habitació tot el rato jugant, fent els deures,... però tinc que fer algo i no salir molt de la habitació, perquè a l'hora de ixir de la habitació és terrible.\nPublicat per MARCELO a 12/21/2016\nEtiquetes de comentaris: Marcelo


Sortida de Senders: GR97 3a Etapa - Font d’Abril (C1415b) - Torre Marimon - «Dinar de Nadal» - 19 desembre - Cegracia\nComunicació CEG30 novembre, 2021desembre 2nd, 20214 min read\nDuració: 1 dia (efectiva: 3 hores i 30 minuts)\nEl lloc de sortida és a l’Avinguda Vallcarca amb carrer Velázquez (a tocar de la Biblioteca Jaume Fuster de la pl. Lesseps). Sortirem amb l’autocar a les les 7:30 del matí, i hi ha prevista la tornada entre les sis i les set del vespre.\nInscripcions: A partir del dia d’avui i fins al diumenge 12/12.\nDesnivell: +160 m /-260 m\nAltitud màxima: 284 m\nComencem aquesta etapa a Font d’Abril (situat a la carretera C1415b) per arribar a Sant Esteve de Palaudàries, una parròquia que es troba a l’extrem occidental del municipi de Lliçà d’Amunt, a tocar de Palau-solità i Plegamans. L’església, segles X-XIII, està inclosa en l’Inventari del Patrimoni Arquitectònic de Catalunya. El conjunt monumental que formen l’església, el cementiri i la masia s’anomena també Palau de Palaudàries o Masia de Palaudàries.\nEns dirigim cap a Torre Marimon, segle XVI (Caldes de Montbui) creuant abans el Torrent de les Valls i la Riera de Caldes. La Torre Marimon és un conjunt i finca agrícola de 115 hectàrees on s’hi troba actualment l’Institut de Recerca i Tecnologia Agroalimentàries (IRTA), de la Generalitat de Catalunya. En aquesta institució s’hi desenvolupen activitats de recerca científica agroalimentària, activitats formatives, pedagògiques, esportives i lúdiques.\nDinar de Nadal al Restaurant Masia Julià, Palau-solità i Plegamans .\nEl track té tot el recorregut complet.\nDownload file: GR97e3v2.gpx\nDescarrega't la fitxa de la sortida en pdfDescarrega't el plànol de la sortida en pdf\nPreus (amb el dinar inclòs, subvencionat per als socis de la secció):\n39€ – Socis\n45€ – Socis sense llicència anual\n65€ – No socis\nPels acompanyants socis dels senderistes, disposem de 10 places addicionals al restaurant. El preu del dinar és de 35 €. Si esteu interessats en venir, envieu un correu a tac.aicargecnull@srednesedpurg, amb NOM i COGNOMS i els plats escollits del menú. Les places s’assignaran per ordre estricte de petició i NOMÉS quan es rebi la confirmació, es podrà fer l’ingrés pel procediment habitual.\n⚠ IMPORTANT: A causa de les noves disposicions sanitàries, es podrà demanar al restaurant a tots els participants el Passaport Sanitari, que certifica la pauta de vacunació completa contra la COVID.\nNo ho deixeu pel darrer moment! Si no el teniu encara, feu les gestions necessàries a través de “La Meva Salut”. Trobareu la informació aquí\nFes el pagament al compte de Senders, com a pagaments a “Tercers” per La Caixa (codi d’entitat: 0107938) o per transferència bancària al compte: ES 03 2100 0850 1202 00 38 5140, en el cas de fer el pagament per transferència des d’una entitat bancària diferent de “La Caixa”, cal tenir en compte el possible retard de fins a tres dies. És important que reflectiu el vostre ‘Nom i Cognoms’ a l’apartat ‘Concepte’.\nNO SOCIS: Després d’emplenar el formulari, heu d’enviar un correu electrònic demanant plaça a la sortida ABANS DE FER EL PAGAMENT. Un cop rebeu la confirmació, podreu fer l’ingrés de 65 € (es tramitarà l’assegurança temporal, si és necessari, inclosa en el preu). Els NO SOCIS no tenen dret a devolució.


APM? - Pàgina 2\nAl carrer: Celebrem l'any nou xinès!!!\nL'Asturgó ha sortit al carrer a celebrar l'any nou xinès, al barri del Fortpienc de Barcelona, on la comunitat xinesa i altres veïns van organitzar una festa dissabte el mati, amb una desfilada de figures, balls i una mostra gastronòmica\n"Una dona sense depilar fa angúnia", l'"Al carrer" sobre el "Januhairy"\nL'Asturgó ha sortit al carrer a preguntar sobre la campanya perquè les dones deixin de depilar-se, almenys, durant aquest mes.\nAl carrer: Obriries la porta de casa a algú que et digués "Soc jo"?\nEl repte dels intèrfons a la versió radiofònica i ampliada d'"Al carrer" de l'Asturgó.\n"Al 2019 el Madrid baixarà a 2a i Vox governarà Espanya"\nLa versió radiofònica (i ampliada) de l'"Al carrer" de l'Asturgó va sobre els propòsits i els pronòstics de la gent per aquest any nou.\nEn Gerard pregunta pels àpats familiars de Nadal\nEn Gerard Serra, àlies "el Nou", surt al carrer a preguntar pels àpats nadalencs. I, no sabem com, acabarem parlant del negre del WhatsApp.\nEn Gerard visita la Fira de Santa Llúcia!\nAvui és Santa Llúcia, i en un atac d'originalitat, en Gerard Serra ha sortit al carrer a visitar la fira que es fa cada Nadal al davant de la catedral de Barcelona. S'hi trobarà de tot!\nEn Gerard s'estrena preguntant per la loteria!\nAvui en Gerard Serra (més conegut com "el nou" o "el substitut") s'ha estrenat com a reporter i ha sortit al carrer per preguntar si la gent ja ha comprat loteria de Nadal.\nCom no lligar a Tinder\nJordi Asturgó ha sortit al carrer per preguntar com funciona i si és efectiva aquesta eina per lligar. La gent es troba moltes sorpreses, i l'Asturgó... també!\n"Em mocaria amb totes les banderes menys la del Barça"\nL'Asturgó surt al carrer a preguntar sobre la polèmica de la bandera i els mocs de Dani Mateo, de la Sexta. Les banderes són "sagrades", o no?\nSupersánchez al rescat de les hipoteques!!!\nAvui hem descobert Supersánchez, el nou superheroi que ha salvat els espanyols de la decisió del Tribunal Suprem sobre les hipoteques!\n"Espanya es una iaia franquista que mira 'Sálvame'"\nL'Asturgó ha sortit "Al carrer" per esbrinar si la gent sap els noms dels darrers organismes independentistes creats per impulsar la República catalana. S'ha trobat alguns personatges dignes de l'"APM?"\nEl canvi d'hora engreixa?\nAvui l'Asturgó ha sortit al carrer per saber què en saben, els catalans, del canvi d'hora... És cert que l'horari d'estiu engreixa més que el d'hivern? Dormim més? Menys? Hi ha gent al món sense rellotge? Ens fem masses preguntes per una tonteria com és canviar l'hora?\nEs pot anar a l'Oktoberfest amb un fill de 6 mesos en braços? Aquí la resposta!\nL'Asturgó surt "Al carrer" per veure l'ambient que es respira a l'Oktoberfest, envoltat de nois i noies joves, molts d'ells en dubtós estat... i s'ha trobat un pare i una mare amb el seu fill de 6 mesos.\n"Els zombies seran sempre nostres"\nL'Asturgó surt "Al carrer" per Sitges, concretament a la Zombie Walk del Festival de Cinema de Sitges. Com són els zombies? perquè no se'ls entén quan parlen? L'Asturgó ho ha esbrinat.\n"Amb Franco podies anar pel carrer sense por que t'atraquessin"\nSón les paraules d'una senyora amb qui es va topar el Jordi Asturgó aquesta setmana "Al carrer", en aquest cas preguntant als catalans quin tipus d'enterrament brindarien a Franco.


El liberalisme polític i la secessió | El Pati Descobert\n« Deu mil catalans a Brussel·les?\nTeoria de l’evolució? »\nPublished febrer 6, 2009\tindependència , Teoria Política Leave a Comment\nLa raó d’aquesta estranyesa, justificada per la coneguda sensibilitat del Partit Popular pels pluralismes, especialment els nacionals, ens la pot donar un altre professor, Ferran Requejo. Fa uns dies escrivia també sobre el pluralisme al diari La Vanguardia (28/01/2009). El liberalisme a les democràcies hauria funcionat més o menys correctament per protegir les minories canviants, que un dia es poden convertir en majoria en un sistema democràtic: els partits a l’oposició (mitjançant drets, separació de poders, eleccions…). No obstant això, les minories permanents (per exemple les minories nacionals) han quedat excloses d’aquesta protecció fins fa molt poc temps (només cal recordar la indefinició constitucional del model territorial espanyol). La raó, en un nivell teòric, és que el liberalisme del s. xx no havia estat pensat per a protegir-les. Ara bé, és factible fer una defensa de les minories nacionals exclusivament des del liberalisme? En altres paraules, és defensable el dret de decidir des de les premisses del liberalisme polític, el mateix que defensa, per exemple, Lassalle? La resposta és que sí.\n0 Responses to “El liberalisme polític i la secessió”


TotAlzir@: CCOO denuncia el retall de personal sanitari durant l´estiu al departament de la Ribera\nCCOO denuncia el retall de personal sanitari durant l´estiu al departament de la Ribera\nLa Conselleria de Sanitat ha enviat als centres de gestió pública unes instruccions sobre la cobertura dels mateixos en estiu, objectius que l´empresa que gestiona el Departament de Salut de la Ribera dista molt de complir.\nDurant tot l'any en el departament de la Ribera l´empresa ha continuat no substituint el 100% al personal sanitari en baixes laborals, permisos i llicencies, i quan ha arribat l'estiu hem vist que han seguit amb la dinàmica d'aquestos anys anteriors tant a l'hospital com a l´ Atenció Primària, a pesar de que la Conselleria de Sanitat ha enviat als seus centres unes instruccions sobre la cobertura dels mateixos en estiu, objectius que l´empresa que gestiona el departament de Salut de la Ribera dista molt de complir.\nSegons les indicacions de la Conselleria de Sanitat en els casos de centres d’atenció primària amb recurs únic de professional sanitari (metge, infermeria,fisioterapeuta, matrona) es substituiran al 100%; en la Ribera no es així, ja que en alguns centres sanitaris les substitucions són nul•les en moltes categories professionals , i en altres ( entre elles recursos únics) estan per sota del 50%.\nSegons les dades del pla de vacances al departament de la Ribera entregades pel Comissionat a la junta de personal les substitucions dels facultatius en primària es del 31%, inferior inclòs a les del 2014 que van ser un 39,18%; en infermeria es del 49%, però part d´aquestes contractacions son pel reforç de les platges, ja que en els centres de salut han tancat per les vesprades per a contractar lo mínim per a donar les vacances, i aquestes es cobreixen entre el mateix personal, lo que ha suposat com tots els anys un retall important en atenció ordinària als centres. De les matrones i les fisioterapeutes de primària que son recurs únics no han donat dades de substitució, però pareix que es cobriran molt pel baix del 50%. No han donat tampoc dades de substitucions de pediatria, però com exemple als centres de salut on hi ha dos pediatres no han substituït i va a quedarse uno sols, per lo tant durant l´estiu s´ha retallat el servei de pediatria en un 50% . Les altres categories professionals en primària no ens han donat dades del 2016, però estaran com altres anys en torn al 22% en auxiliar infermeria, i en torn al 50% en aux.administratiu, zelador i TER.\nLa Ribera es una zona turística tant d’interior com de platja, i les mateixes instruccions donades per Conselleria de Sanitat diuen que en les zones turístiques es reforçarà els centres de salut i s’obriran consultoris, de moment com hem dit a la Ribera en els centres de salut de l’interior s´ha retallat personal i tancat per les vesprades en atenció ordinària, i en Cullera, el centre de salut no esta obert per les vesprades en atenció ordinària, i el consultori auxiliar del Racó a data de hui continua tancat per “motius tècnics”, la resta de consultoris auxiliars de platja si que s´han obert.\nEn lo que respecta als serveis d’urgències dels hospitals en departaments de salut en lloc turístic com es el nostre, les instruccions diuen que la plantilla del personal facultatiu, sanitari no facultatiu i no sanitari, tindrà una cobertura de substitucions superior al 80%, reforçant inclús per damunt del 100% segons demanda. Segons les dades del pla de vacances, a l´unitat d’urgències de l´hospital de la Ribera, es substituirà en un 76% el personal facultatiu i en un 66% el d’infermeria, lluny dels objectius marcat per la Conselleria de Sanitat, a més de que tenen previst tancar una planta hospitalària.\nQue al departament de Salut de la Ribera no es substitueix al mateix nivell com als departament de gestió pública és una denúncia que portem realitzant tots els anys des de CCOO. Aquest any el pla de vacances que havia de haver-se lliurat als sindicats abans de l'estiu, en el Comitè d'Empresa encara no l'han rebut i el lliurat a la Junta de Personal te poques dades, pel que des de CCOO hem demanat més informació al Comissionat ja que es evident una baixada encara major que altres anys en el numero de contractacions per a cobrir les vacances dels treballadors i treballadores.\nVolem denunciar una vegada més que aquesta manca de substitucions suposa una retallada efectiva de personal que repercuteix en les llistes d'espera i en la qualitat assistencial que reben els ciutadans i ciutadanes, tot i els esforços que realitzen els propis treballadors i treballadores per pal•liar els efectes de tan deficient planificació.\nEn CCOO hem denunciant any darrere d´any que aquesta retallada encoberta de personal al departament de Salut de la Ribera, especialment a l´estiu, sols té com a finalitat augmentar el beneficis de l´ empresa a costa dels treballadors i dels usuaris.\nDes de la secció sindical de CCOO volem mostrar la nostra indignació al veure que desprès d´un any del govern del “canvi” l´empresa continua fent caixa a costa de retallar en contractacions, i demanem públicament al PSOE, Compromís i Podemos actuacions immediates tant per aconseguir la reversió com en el control de la gestió de l´empresa, i més decisió i valentia per evitar que continue la desfeta del sistema sanitari públic que queda al Departament de Salut de la Ribera.\nSecció Sindical CCOO departament de Salut de la Ribera\nEtiquetas: ACTUALIDAD, SANITAT, SOCIEDAD


TRAIL , TRIATLÓ I ... ALTRES REPTES!!!: de juliol 2016\nQuan vaig llegir les causes benèfiques per les quals es feia la cursa, no vaig tenir cap dubte en apuntar-me i dit i fet ,junt amb un grup nombrós dels VO2 ens vam trobar a Llavaneres per fer la Moonrunning Trail.\nCursa de 15 Km amb una primera part dominada per una pujada suau i una darrera fins al cim del Montalt molt més exigent. En tot cas sense cap dificultat tècnica i que permet córrer a gran velocitat, sobretot en els últims 6 km de baixada continua.\nNomés començar faig grupet amb l'Ivan fins a arribar al cim de la primera pujada, anem entre els 10 primers, a la baixada va més depresa i s'allunya junt amb uns 5 corredors que anaven enganxats a nosaltres. En el terreny de transició fins a la següent pujada (3 km a l'11%) m'apropo al grupet de l'Ivan i just començar a pujar passo a tot el grup amb un ritme constant que no els permet seguir-me, a mitja pujada trobo al Rai amb que faré tot el que resta fins al cim del Montalt.\nA la baixada em passen dos corredors però puc posar un ritme prou fort per allunyar-me més dels que em segueixen. Els 2 últims km apreto una mica més i els faig a ritme de 3′ 30″'.\nTravesso l'arribada en 8 posició i amb un temps de 1 h 21′ 26″'. Estic en xoc per la carrera feta,el ritme que he aconseguit portar i l'estratègia encertada en la zona de pujada.\nJordi Mañé 2.7.16 Cap comentari:


publicado 22-12-2014 en Notícies i esdeveniments Kids\nComença l’especial de Nadal de Verdi Kids!\n“Arriba el Nadal” 27 i 28 de desembre a les 12.00h – 29 de desembre a les 16.00 i 17.00h – 2 de gener a les 16.00 i 17.00h Descobreix unes històries d’amistat diferents i boniques d’uns personatges molt curiosos a través d’aquests curts que combinen dibuixos clàssics i il·lustracions delicades, tot amb un ambient hivernal i nadalenc! Una sessió que agradarà a tots els petits i que serà un regal per els majors! Sessió recomanada a partir de 3 anys. El ninot de neu (The Snowman), Dianne Jackson i Jimmy T. Murakami, EUA, 1982, 26’. Sense diàlegs. Un nen construeix un ninot de neu un dia de ple hivern. Aquella nit quan el rellotge toca les 12, el ninot pren vida! Junts començaran una amistat especial i coneixeran, entre altres, al Pare\npublicado 15-12-2014 en Notícies i esdeveniments Kids\nÚltima sessió d’Animalades!\n21 de desembre a les 12.00h – 16.00h - 17.00h Verdi Kids ha triat “Animalades” per començar la temporada per ser una selecció de curtmetratges bonics, delicats i tendres que ens expliquen les aventures d’uns personatges entranyables: un grill tocant el violí, una orquestra de divertits monstres assajant cants per espantar a la gent o unes girafes saltant a una piscina olímpica conformen aquest programa que emocionarà a grans i petits. Sessió recomanada a partir de 2 anys. El grill i el violí, Zdenek Miler, Txecoslovàquia, 1978, 5’, sense diàlegs Un grill petit ha d’anar a classes de violí, quan de veritat el que li agradaria és poder anar a jugar a futbol. S’escapa de la classe per jugar, però durant el partit el violí es trenca. Un fuster l’ajudarà a construir un\npublicado 09-12-2014 en Notícies i esdeveniments Kids\n2a Sessió d’”Animalades” el diumenge 14\n7, 14 i 21 de desembre a les 12.00h – 16.00h - 17.00h Verdi Kids ha triat “Animalades” per començar la temporada per ser una selecció de curtmetratges bonics, delicats i tendres que ens expliquen les aventures d’uns personatges entranyables: un grill tocant el violí, una orquestra de divertits monstres assajant cants per espantar a la gent o unes girafes saltant a una piscina olímpica conformen aquest programa que emocionarà a grans i petits. Sessió recomanada a partir de 2 anys. El grill i el violí, Zdenek Miler, Txecoslovàquia, 1978, 5’, sense diàlegs Un grill petit ha d’anar a classes de violí, quan de veritat el que li agradaria és poder anar a jugar a futbol. S’escapa de la classe per jugar, però durant el partit el violí es trenca. Un fuster l’ajudarà\npublicado 02-12-2014 en Notícies i esdeveniments Kids\n¡Torna Verdi Kids aquest diumenge 7 de diciembre!\nEl cinema infantil continua! Verdi Kids arrenca a partir del diumenge 7 de desembre amb una programació estable pels més petits que ofereix sessions de cinema cada diumenge. Una cartellera diferent i alternativa a la de les sales comercials. La programació d’hivern inclou 5 programes diferents: “Animalades” els diumenges 7, 14 i 21 de desembre (recomanat a partir de 2 anys); “Arriba el Nadal” del 27 de desembre al 5 de gener serà el nostre programa de curtmetratges especial nadalenc (recomanat a partir de 3 anys); el tercer programa serà “Contes animats” una sessió de curtmetratges; la següent la pel·lícula “El meu veí Totoro” (recomanat a partir de 4 anys) i finalment, acomiadant les festes i fins a l’1 de febrer “Petit delicatessen” serà el programa de curts amb el\npublicado 24-11-2014 en Notícies i esdeveniments Kids\nÚltima sessió de la 7a edició d’El Meu Primer Festival!\nEl dissabte 29 i diumenge 30 de novembre ens acomiadem de la 7a edició d’El Meu Primer Festival amb la secció de “Competició internacional”, una programació de 18 curtmetratges seleccionats entre més de 200 d’arreu del món. Stop-motion, dibuixos animats en 3D, i d’alares il·lustrats de manera més artesanal, proveninents de França, Estats Units, Japó o Rússia entre d’altres Es podran veure en dos blocs segons l’edat recomanada: el Match d’Animació + 4 anys i el Match d’Animació + 7 anys. Un any més el jurat i el públic veuran i premiaran els millors curtmetratges. Dues sessions presentades pel Sr. Claqueta, el mestre de cerimònies oficial d’El Meu Primer Festival, que dinamitzarà les votacions del públic i donarà veu als espectadors. Són les sessions participatives més vinculants del festival! I les més esteses per tot\npublicado 17-11-2014 en El meu primer Verdi, Notícies i esdeveniments Kids\n¡”Descarats animats” el diumenge 23 al Meu Primer Festival!\nEl Meu Primer Festival sempre ha apostat pel curtmetratge com a un format cinematogràfic excel·lent per al públic infantil per la seva capacitat d’arriscar, sorprendre i concentrar en pocs minuts histories fascinants (en aquest cas, enllaçant els curtmetratges amb programes temàtics o monogràfics). Per aquesta raó, El Meu Primer Festival ha compilat en la sessió de “Descarats animats” tres fabulosos curts que trenquen barreres pel seu sentit de l’humor, la seva posada en escena i les històries que ens expliquen. Una sessió amb una peça central, El pastís de nadal (un especial nadalenc de la mítica sèrie Pànic a la granja), i els curtmetratges El cérvol i la conilleta i El petit drac amb personatges que busquen els límits de la seva pròpia essència. Projectem aquest programa divertit i trencador que farà les\npublicado 10-11-2014 en Notícies i esdeveniments Kids\nEl Meu Primer Festival: Una sessió inaugural de llibre amb “Jan de la lluna”!\nInaugurem la 7a edició d’El Meu Primer Festival amb la projecció de “Jan de la lluna” i la presència de la directora de la pel·lícula Sarah Weber! El proper dissabte 15 de novembre a les 11.30h no et pots perdre aquesta cita amb “Jan de la lluna”, una pel·lícula poètica, entranyable i visualment esplèndida. Der Mondmann és una de les grans creacions de Tomi Ungerer, l’aclamat autor del conte Els tres bandits que va rebre en 1998 el Premi Andersen. Publicat per primera vegada en 1967, aquest llibre ha estat traduït des de llavors a més de 15 idiomes considerat un clàssic contemporani de la literatura infantil. La seva versió cinematogràfica ha estat estrenada en més de 15 països i guardonada en nombrosos festivals. “Jan de la lluna” (Der Mondmann) Dir. Sarah Weber, Stephan Schesch. 2012. Alemanya, França. 95’. Versió\npublicado 27-10-2014 en Notícies i esdeveniments Kids\nArriba la 7a edició d’El Meu Primer Festival!\nPreestrenes, curtmetratges d’animació, pel·lícules recents de tot el món o unes altres que ens faran redescobrir grans clàssics del cinema de tots els temps. Preparats? Del 15 al 30 de novembre torna El Meu Primer Festival, la mostra internacional de cinema per a nens i nenes de 2 a 12 anys als Cinemes Verdi. Una oportunitat per descobrir la immensitat del cinema i de la creació audiovisual des d’una òptica àmplia, creativa i plural. Més de 90 films de 17 països diferents. Directors convidats, votacions, premis, jurat infantil, tallers i cinema fórums. Sessió inaugural: “Jan de la lluna” amb la presència de Sarah Weber La sessió inaugural (dissabte 15 de novembre a les 11:00h) d’aquest any El Meu Primer Festival viatja fins la lluna per portar una preestrena de luxe, un dels\npublicado 11-04-2014 en Notícies i esdeveniments Kids, Notícies Verdi\nAquest diumenge “Amics per sempre” i “Zarafa\nEls diumenges tenim una programació molt especial. Dedicada parell grans i petits els diumenges a les 12h oferim la programació de dues pel·lícules de Verdi Kids, aquest diumenge “Amics per sempre” i “Zarafa” “Amics per sempre” Dir.Jesper Møller y Tony Loese, França, Alemanya i Itàlia, 2008 (77”). Doblada al català. Sinopsi Els animals de la granja Mullewapp porten una agradable vida de camp, fins que reben una visita inesperada: Johnny Mauser, un ratolí que es converteix en l’habitant més popular de la granja actuant com l’heroi d’increïbles històries que explica als altres animals, destronant al gall Franz. Un dia, un llop famolenc es porta a l’ovella Núvol per menjar-la. Franz i el seu inseparable amic el porc Waldemar decideixen anar a rescatar-la, portant-se amb ells a Johnny, el qual haurà de demostrar si\npublicado 25-03-2014 en El meu primer Verdi, Notícies i esdeveniments Kids\n“La petita fàbrica de colors” última sessió de El Meu Primer Verdi\nEl Meu Primer Verdi és una programació estable de cinema per als més petits que ha volgut oferir matinals de cinema cada diumenge, amb una programació diferent i alternativa a la de les sales comercials i les seves estrenes. Aquesta última temporada, que va començar el 6 d’octubre i que acaba aquest diumenge 30 de març, ha programat un total de 25 sessions familiars on s’hi han pogut veure llargmetratges clàssics, de culte i novetats al nostre país com Peter Pan de Clyde Geronimi, Wilfred Jackson, Hamilton Luske i Jack Kinney, El Castillo ambulante i Kiki, l’aprenent de bruixa de Hayao Miyazaki, Azur i Asmar de Michel Ocelot, Els nens llop de Mamoru Hosoda o Kerity i la casa dels contes de Dominique Monféry i Henri Heidsieck. Així com programes de curtmetratges d’animació de diferents temàtiques com els millors curts de l’animació


MónTerrassa | Només Rellinars podrà obrir bars i restaurants | Societat\nNomés Rellinars podrà obrir bars i restaurants\nLa limitació de densitat de població per km2 deixa fora Ullastrell, Vacarisses, Viladecavalls o Matadepera -amb menys de 10 mil habitants- de la nova disposició\nper L.T. / ACN divendres, 22 de maig 2020 - 10:45h\nEl govern espanyol ha publicat al Butlletí Oficial de l'Estat (BOE) una ordre segons la qual s'eliminen les franges horàries en municipis de menys de 10.000 habitant que estiguin en fase 0 i 1. A més, podran obrir bars i restaurants per al seu consum a l'interior amb certes condicions. Aquesta disposició entra en vigor aquest mateix divendres. Els municipis han de tenir una densitat inferior a 100 habitants per quilòmetre quadrat.\nAixí doncs, aquesta nova ordre només afectarà a 1 dels 7 municipis de al nostra demarcació: Rellinars. Tot i que en un principi semblava que els municipis de menys de 10 mil habitants com Vacarisses, Viladecavalls, Matadepera o Ullastrell podrien gaudir d'aquestes noves mesures, la limitació de densitat de població els ha deixat fora. I és que només Rellinars amb 43,8 hab/km2 entra dins dels paràmetres. Ni tan sols Ullastrell que té menys de 5.000 habitants i que tenia una franges horària ja més laxes entra dins d'aquest grup, ja que té una densitat de 286,3 hab/km2. Vacarisses amb 164,3 hab/km2, Viladecavalls amb 373,9 hab/km2 i Matadepera amb 367,7 hab/km2 són lluny de complir el paràmetre.\nLa nova disposició permet assistir als velatoris 15 persones en espais tancats i 25 a l'aire lliure. També es podrà anar al temple si no es supera el 50% de l'aforament. Estarà permès que obrin també les biblioteques, amb un terç de l'aforament. Aquesta ordre elimina les franges per a la població infantil i també per als esportistes no professionals. A més, no serà obligatori només un acompanyant en el cas dels nens. L'activitat es podrà practicar en el terme municipal o a una distància màxima de cinc quilòmetres, incloent municipis del costat, però sempre que també siguin de menys de 10.000 habitants.


[ACTUALITZACIÓ] L’Ajuntament de Calella, acusació popular en el judici contra el processat per abusos i agressions sexuals a menors | Ràdio Calella Televisió\nL’Ajuntament de Calella intervé com a acusació popular en el judici contra l’home de 67 anys a qui se li atribueixen tres delictes d’agressió sexual amb intimidació, dos d’abús sexual amb accés carnal, dos de prostitució de menors i de posessió de pornografia infantil. Com la Fiscalia, el consistori calellenc demana que se’l condemni per aquests delictes, amb penes de presó que sumen un total de 70 anys. El judici arrenca avui 28 de març a la secció 7a de l’Audiència Provincial de Barcelona. Es preveuen dues sessions.\nEl processat porta des d’agost del 2017 en presó preventiva, ordenada pel jutjat número 7 d’Arenys de Mar que és qui es va fer càrrec de la instrucció del cas.\nL’acusat és un home de 67 anys que, suposadament, va cometre els delictes al seu domicili, un pis del carrer Barcelona de Calella. Els fets dels que se l’acusa haurien tingut lloc entre els anys 2012 i 2016. Ràdio Calella TV va poder confirmar llavors que tenia antecedents judicials i havia estat condemnat per fets similars. L’any 1986 va ser sentenciat a tres anys de presó per dos delictes d’abusos deshonestos, segons la terminologia judicial del moment.\nEl judici comença avui dijous i es preveu una segona sessió per demà divendres a la Secció 7a de l’Audiència Provincial de Barcelona.\nSegüent Medi Ambient regala ampolles plegables als propietaris d’animals de companyia censats o que es portin a censar\nAnterior Pere Tarrés ocuparà el número 5 de la llista del PSC\nL’institut Bisbe Sivilla tornarà a ser seu de les PAU


La fiscalia ja no dissimula: diu que la ideologia o amistat amb Llarena dels magistrats que jutjaran el procés no afecta el judici La República\nLa fiscalia ja no dissimula: diu que la ideologia o amistat amb Llarena dels magistrats que jutjaran el procés no afecta el judici\nLa Fiscalia del Tribunal Suprem ha presentat davant del tribunal un escrit on s’oposa totalment a les peticions de recusació de cinc magistrats de l’alt tribunal demanades per 11 dels […]\nLa Fiscalia del Tribunal Suprem ha presentat davant del tribunal un escrit on s’oposa totalment a les peticions de recusació de cinc magistrats de l’alt tribunal demanades per 11 dels presos polítics i exiliats. En l’escrit, s’al·lega que els cinc magistrats afectats designats per jutjar la causa de l’1-O no estan “contaminats” perquè no han entrat mai a valorar el fons de l’assumpte, i que tampoc la seva ideologia o la seva amistat amb el magistrat instructor Pablo Llarena afecten la seva imparcialitat a l’hora de jutjar i sentenciar sobre el cas.\nEn un escrit de 20 pàgines, el fiscal de sala Jaime Moreno, que ha portat el cas, acusa els polítics que han presentat els incidents de recusació d'”abús de dret”, “frau processal” i “atemptat a la bona fe”, sobretot per part de Carles Puigdemont, Clara Ponsatí i Lluís Puig, que es troben exiliats i fora de la jurisdicció del Suprem, cosa que qualifica de “sarcasme”, “contradictori” i “absurd”. De fet, considera que les peticions de recusació només pretenen endarrerir la celebració del judici, i es basen en “impressions subjectives sense cap prova”.\nRespecte el magistrat Antonio del Moral, el fiscal recorda que només va intervenir en la deliberació sobre la competència del Suprem per instruir la causa, però mai va entrar en el fons de l’assumpte, sinó que només va tractar punts tècnics. Sobre els altres magistrats, Manuel Marchena, Andrés Martínez Arrieta, Juan Ramon Berdugo i Luciano Varela, les defenses al·legaven que havien participat en la decisió sobre l’admissió a tràmit o no de la querella presentada a finals d’octubre per part de la Fiscalia General de l’Estat. Però el ministeri fiscal considera que l’admissió a tràmit no forma part de la instrucció de la causa encara, sinó que és un tràmit previ on no es valoren els fets sinó simplement si hi ha els requisits formals mínims per iniciar una investigació judicial.\nLes defenses també van posar en entredit la imparcialitat dels magistrats per la seva ideologia, suposadament conservadora, i per ser companys de sala de Llarena, cosa que no els allunya prou, segons els lletrats defensors, del magistrat instructor. Segons el fiscal, no hi ha cap indici que faci sospitar que els magistrats han tingut accés a la causa instruïda ni que s’hagin de veure influenciats pel fet que Llarena sigui company seu. Tampoc creu que la ideologia dels magistrats sigui una possible causa de recusació per suposada enemistat manifesta.\nContra Marchena, Martínez Arrieta i Verdugo, les defenses també al·legaven que havien jutjat l’exconseller Francesc Homs en la causa del 9-N, però el fiscal creu que tot i ser causes similars no són la mateixa, i recorda diversa jurisprudència del Tribunal Constitucional que valida aquesta tesi.\nEntre altres valoracions, el fiscal Moreno Verdejo diu que el procediment judicial “no incrimina un moviment independentista, que generosament admet el sistema constitucional, sinó la insurrecció, pluriconvergent i de trobada, alçada violentament, per aconseguir la ruptura de l’ordre constitucional”.\nLa Sala del 61 del Suprem abordarà les peticions de recusació el proper 5 de setembre l’incident de recusació plantejat per 11 processats contra cinc magistrats que hauran de jutjar la causa del procés. L’incident de recusació l’analitzarà l’anomenada Sala del 61 del Tribunal Suprem, que es reunirà a les 9.30 hores per estudiar les al·legacions de totes les parts i haurà de decidir si aparta aquests magistrats del tribunal que haurà de jutjar els líders independentistes.\nEl Suprem ha rebut sis peticions de recusació. Per una banda, la presentada per la defensa de Rull, Turull i Sànchez (a la que s’ha adherit Forn), una altra de Romeva i Junqueras, una tercera de Puigdemont, Puig i Ponsatí i tres més d’individuals presentades pels lletrats de Forcadell, Borràs i Cuixart.\nLa Sala del 61 és l’encarregada de resoldre aquest tipus d’incidents de recusació. Està formada per 16 magistrats, inclòs el president del Suprem i del Consell General del Poder Judicial (CGPJ), Carlos Lesmes, els presidents de les cinc sales i també el magistrat més antic i el més modern de cadascuna d’elles. En aquest cas, el president de la Sala Segona, Manuel Marchena, no podrà formar-ne part ja que és un dels magistrats a qui proposen recusar.


T'ho posem fàcil amb el nostre servei de lloguer de tovalloles. Oblida't de carregar la tovallola i de rentar-la. I si necessites més d'una disposem també d'un bo de 10 usos.Demana'ns més informació en la recepció del nostre centre.\nEn el nostre club també pots bronzejar-te. Disposem d'una cabina vertical de rajos UVA en cadascun dels vestidors. Demana'ns més informació en la recepció del nostre club.\nOferim tres modalitats: * De lloguer. Per venir al club de la manera més còmoda. Podràs deixar les teves pertinences d'un dia per a un altre i no anar carregat. * D'ús puntual. Et permeten deixar les teves coses durant el temps que estiguis entrenant. * De seguretat. Per si necessites deixar coses de valor. Demana'ns més informació en la recepció del nostre club.


A què jugaven els catalans de 1700?\nBarcelona, 4 de gener de 1620. Lluís de Sanç i Manegat, bisbe de la diòcesi de Barcelona, decretava la prohibició del “Joc de les Pedrades” o “de les Taronjades”, una activitat lúdica d’inspiració bèl·lica que enfrontava, a cops de pedra o de taronja, dos equips (generalment dues confraries d’estudiants) pels carrers de la ciutat. En aquell decret, el bisbe Sanç amenaçava que l’Església prohibiria l’enterrament en sagreres cristianes de les víctimes mortals causades per aquell joc Però, en canvi, les fonts documentals revelen que vuitanta anys més tard (1700); el joc de les pedrades o de les taronjades no tan sols no havia desaparegut, sinó que; amb el Joc de la Pilota, el de la Raqueta, el de l’Argolla, el billar, els daus, els naips, o el jaquet; formava part d’aquella Barcelona efervescent i lúdica de la vigília de 1714.\nRepresentació del Joc de l'Argolla (1660), obra de Bartolomé Murillo. Font Dulwich Picture Gallery. Londres\nLes mateixes fonts documentals ens dibuixen una Catalunya econòmicament dinàmica i demogràficament pletòrica, que havia superat les crisis i les guerres del segle anterior. El país havia recuperat el màxim de 500.000 habitants anterior a la Guerra dels Segadors (1640-1652); i Barcelona, que vorejava els 50.000 residents, era -de nou- una capital bulliciosa, amb una intensa activitat fabril, mercantil i lúdica. Les cases de joc, anomenades triquets, eren present arreu de la trama urbana i, fins i tot, a extramurs (principalment, al port). També durant aquells anys, es van consolidar dos grans espais destinats als jocs a l’aire lliure que havien evolucionat cap a la categoria d’espectacles públics: al barri de la Ribera (sobre l’actual Parc de la Ciutadella), i a tocar de les Rambles (sobre els actuals carrers de la Canuda i de Santa Anna).\nEls triquets dels rics\nLes fonts documentals també revelen que en aquella Barcelona de jocs i espectacles, hi havia una categorització o, una jerarquia de triquets. Els triquets dels rics (els que, més o menys, complien amb la normativa vigent a l’època) es concentraven a la zona noble de la ciutat i atreien les classes privilegiades no tan sols de Barcelona, sinó del conjunt del país. El més cèlebre era l’elitista Casa de la Lleona, el gran palau del joc de Barcelona, i es pot ben dir que de Catalunya; situat al carrer de la Lleona (prop del carrer Avinyó). Segons les fonts documentals, en aquell temple del billar, dels daus, dels naips, i del jaquet; algunes de les famílies més riques del país van acabar en la ruïna més absoluta. A la Casa de la Lleona, les fitxes de joc (que eren transformades en diners) eren un curiós element anomenat “pellofes”.\nRepresentació del Born (principis del segle XVIII) / Font: MUHBA\nEls triquets de les classes populars\nEn canvi, al barri de la Ribera (la zona, per excel·lència, dels obradors i dels hostals); abundava una altra categoria de triquets. Generalment complementaven la seva activitat amb la venda d’alcohol i amb la prostitució. Els triquets de la Ribera eren, també, els espais preferits dels tafurs (els jugadors professionals que “treballaven” amb cartes marcades o amb daus trucats -anomenats “toros”-). Aquells triquets, sovint, eren objecte d’inspeccions i sancions per part de les autoritats. Una altra vegada les fonts documentals revelen que en plena efervescència d’aquest sector econòmic (1684), el triquet de Nicolau Sardà (situat al carrer de la Blanqueria, al Born), va rebre la visita del veguer (el representant del poder reial a la ciutat); que, després de comprovar el que s’hi feia, va amenaçar de clausurar aquell establiment i empresonar el patró.\nEls triquets del port\nEls triquets del port eren els més humils. Estaven situats a la zona de les tavernes del port, a l’actual Barceloneta; a extramurs; i també complementaven la seva activitat amb la venda d’alcohol i amb la prostitució. L’aiguardent d’aquells triquets, però, era el de la pitjor qualitat, i les prostitutes eren dones velles o malaltes. Els triquets del port eren, en definitiva, caus de sordidesa i de misèria. I la seva clientela era el caldo de cultiu idoni per a conflictes permanents: rodamons desclassats, aventurers arnats, lladres redimits o perseguits, tafurs delatats, i mariners i militars -catalans i estrangers- que eren a Barcelona circumstancialment. Eren establiments gens recomanables. Les armes, de tall i de foc, eren més que habituals; i les fonts documentals revelen que aquells caus, sovint, eren escenaris d’una violència extrema que, en ocasions, culminava en assassinats.\nGravat de Barcelona (1711) / Font: Cartoteca de Catalunya\nEls grans triquets\nLa Barcelona de 1700 ja era una ciutat amb una atapeïda cartellera d’espectacles públics. Els jocs, i tot el que girava al seu voltant, eren una part molt important d’aquest sector econòmic. Al marge del teatre (que durant el segle anterior havia viscut un extraordinari procés d’adaptació a la demanda de la societat), la Barcelona de 1700 tenia dos grans triquets on es celebraven jocs que concentraven una gran quantitat de públic: el de la Ribera i el de la Rambla. En aquests triquets, proveïts d’una extensa xarxa de tavernes, es jugaven partits al joc de l’Argolla (un precedent remot de l’actual joc del croquet); al joc de la Pilota (l’actual “pilota valenciana”); i al joc de la Raqueta (un tennis primitiu i rudimentari, que a França s’anomenava “Jeu de Paume”); i que es practicaven tant de forma lúdica, com semi-professional.\nRepresentació moderna del Joc de la Pilota (1881). Font Arxiu d'ElNacional\nL’espectacle al voltant dels jocs\nAquests espais estaven proveïts de graderies, on s’ubicava el públic i es realitzaven les apostes. Aquest fenomen, en la seva totalitat, no tan sols revela l’arrelament d’una cultura del joc i de l’espectacle estretament relacionada amb els països de l’Europa atlàntica, sinó que, també, explica l’existència de figures locals de l’Argolla, de la Pilota, o de la Raqueta; que llevaven passions. Però aquesta arquitectura lúdica va ser totalment desballestada després de 1714. Els Decrets de Nova Planta (1717) no tan sols van liquidar el regim polític i econòmic català; sinó que van impedir la restauració d’una cultura lúdica d’origen netament europeu. No deixa de ser una sospitosa coincidència que els bous, l’espectacle de masses hegemònic a les Espanyes castellanes, conegués la seva “època d’or” a Catalunya després de l’ocupació borbònica.\nHistòria Domínguez Muñoz, l'agent de Hitler que volia liquidar Franco Marc Pons


Els municipis confinats els caps de setmana – Castellvilarenc.info\nby Redacció 29/10/2020 29/10/2020\nFoto d’arxiu: Gemma Sánchez/ACN\nLa Generalitat prorroga el tancament de la restauració i confina perimetralment Catalunya a partir d’aquesta nit\nEl Govern de la Generalitat, ha aprovat aplicar a partir d’aquesta nit el confinament perimetral de Catalunya i també un de municipal (a partir de demà a les sis del matí fins el dilluns a la mateixa hora) els caps de setmana, la qual cosa implica que no podrem sortir del nostre municipi per anar a un altre. A més, també ha confirmat el tancament de centres comercials, les activitats extraescolars (incloent l’esport) i les arts escèniques i musicals( Teatres i Cinemes). A més, es manté el tancament de la restauració. El Govern demana seguir impulsant el teletreball i demana reduir l’assistència presencial i optar per l’ensenyament a distància a batxillerat i Formació Professional. “Hem d’actuar amb molta més contundència per superar la situació crítica que estem vivint. És el moment de l’aturada social”, ha indicat el vicepresident amb funcions de president, Pere Aragonès. La resolució té una durada inicial de 15 dies.\nEl confinament municipal s’aplicarà a tots els municipis inclòs el nostre va des de les 6 hores de divendres fins a les 6 hores de dilluns. Es permetran els desplaçaments dintre de la mateixa comarca si es per anar al cementiri el 31 d’octubre i l’1 de novembre. També es permetran per fer esport en municipis propers. El Govern recomana quedar-se a casa el màxim possible, i demana també una estratègia de desplaçaments basada en la bombolla de convivència o l’ampliada.\nEs tanquen els grans recintes comercials. Poden obrir els establiments que estiguin dedicats a la venda d’alimentació o de productes d’higiene. Els comerços podran obrir si tenen menys de 800 metres quadrats i reduir l’aforament al 30%. Si les botigues són més grans, hauran de reduir la seva superfície comercial. Perruqueries, farmàcies, òptiques, concessionaris de vehicles i centres de jardineria podran obrir sense restriccions. També es redueix a un aforament del 30% les cerimònies de tipus religiós o fúnebre.\nEn l’àmbit laboral, es recomana aplicar el teletreball llevat quan és impossible fer-ho o quan no es tinguin els mitjans necessaris. En aquest cas, caldrà aplicar mesures de flexibilitat horària. El transport públic mantindrà l’oferta del 100%.\nEn el sector cultural, se suspenen les activitats escèniques i musicals, incloent teatres, concerts i cinemes. Els arxius, museus, sales d’exposicions i galeries d’arts podran obrir amb un 30% d’aforament. Les biblioteques estaran oberts només per al servei de préstec.\nTanquen les instal·lacions i equipaments esportius excepte els centres de tecnificació i els que hagin d’acollir competicions professionals estatals o internacionals. S’ajornen totes les competicions esportives menys aquestes, que no podran tenir públic. També tanquen els parcs i fires d’atraccions.\nEn l’àmbit educatiu, l’ensenyament postobligatori serà híbrid, és a dir, serà telemàtic sempre que sigui possible en el batxillerat i FP. Serà presencial per a les pràctiques i exàmens, en la línia del que continuaran fent també les universitats.\nQueden suspeses les activitats de lleure, extraescolars i esport escolar. Queden fora de la limitació les activitats organitzades pel propi centre escolar al mateix recinte. També podran obrir escoles oficials d’idiomes i de formació d’adults. Les àrees de joc infantil queden obertes fins a les 20 hores.\nTaggedCastellbell i el Vilar\nArrenca un cribratge massiu en sis barris de Manresa\nCent nadals de la Capella de Música Burés.\nL´Ajuntament de Castellbell i el Vilar i Col.legi d´advocats de Manresa signen un conveni per la creació de l´OIH ( oficina d´intermediacio hipotecaria )\nla Covid-19 fa suspendre la Festa Major


Mor l’exregidor Miquel Puig Castelló\nEscrit per Ràdio Palafrugell a 22 d'Octubre de 2019\nEs va presentar com a cap de llista de Palafrugell en Comú durant les darreres eleccions.\nVa ser regidor de l’Ajuntament de Palafrugell fins el passat mes de setembre\nAquesta matinada, a l’edat de 60 anys ha mort l’exregidor Miquel Puig Castelló. Puig es va presentar a les darreres eleccions municipals com a cap de llista del grup Palafrugell en Comú Podem. La cerimònia de comiat tindrà lloc demà dimecres dia 23 d’octubre a les 18h al Tanatori de Palafrugell.\nL’estada de Miquel Puig a l’Ajuntament de Palafrugell va ser curta. El passat mes de maig, Palafrugell en Comú aconseguia un únic regidor. Després de prometre el càrrec al ple d’investidura, per culpa d’un càncer, com han confirmat a Ràdio Palafrugell fonts del propi partit, va haver de deixar el consistori el passat mes de setembre.\nFinalment, aquesta malaltia s’ha acabat emportant la vida de Miquel Puig Castelló. Els familiars i amics rebran visites al Tanatori de Palafrugell a partir de les 15h d’aquest dimecres i l’últim adéu serà a les 18h al mateix espai.\nXavier Marti On 22 d'Octubre de 2019 at 19:37\nSens dubte,una gran perdua…gran persona i bon amic..et trobarem a faltar..E.P.D.\nEl govern palafrugellenc "congela" l'IBI pel 2020 - Ràdio Palafrugell


Març | 2014 | CARTOGRAFIESignotes\nEls bessons de Madagascar\nMadagascar, a part de ser un paradís per la seva vegetació, la seva fauna i la seva cultura, també és un paradís submarí.\nPer a tu sembla que el temps no passi\nAixò és una planta. Exactament una Llareta (Azorella compacta). La botànica assegura que aquesta espècie de molsa gegant està entre les plantes més longeves que es passegen per la terra. Algunes assoleixen uns quants milers d’anys i, alguns asseguren que, n’existeixen exemplars que sobrepassen els […]\nSobre les boires de Dubai\nA Dubai hi ha, fins avui, prop de 1000 gratacels. Independentment del fet ètic i ecològic que se’n deriva del fet de construir una megalòpolis enmig del desert, això no ens priva de quedar-nos bocabadats davant les imatges que ens arriben d’aquesta ciutat àrab.\nLa ciutat més poderosa de l’Àfrica\nTimbuktu va ser, segurament, la metròpolis de l’Àfrica negra per execel.lència. Al segle XVI era un veritable “hub” de les caravanes transaharianes i font de llegendes i històries que arribaven a Europa entel.lades per un misteri i un exotisme digne de la millor novel.la romàntica. […]\nMade in Hundertwasser\nFriedensreich Hundertwasser tenia una fixació per l’estètica com a reflex de la comunió entre la humanitat i la natura. Tota la seva obra, fos pictòrica, decorativa o arquitectònica, reflecteix aquesta filosofia, jugant amb les formes orgàniques i colors llampants i abundants que atacava el racionalisme […]\nL’art de la no-llum\nVoleu fer-vos fans d’algú? Nosaltres ho som del fotògraf finès Mikko Lagerstedt, que sap captar les imatges de llocs i moments que gairebé ningú no veu, en hores solitàries i amb llums espectrals. Els fotògrafs necessiten llum per a expressar-se però, Lagerstedt és un artista […]\nL’home aranya existeix, ja ho sabíem, i fa fotos\nJa n’hem parlat en alguna ocasió. Ara coneixerem una mica millor aquests dos escaladors russos que no sembla que pateixin de vertigen. Mireu el vídeo\nOn la democràcia no fa mandra\nQuan es parla de democràcia sovint es posa d’exemple la confederació Suïssa. Es veu que tots els temes que afecten la comunitat (ja sigui a novell local o a nivell nacional) se someten habitualment a referendum. I no importa si fa fred o calor, si […]\nL’ull sobre Londres\nAl barri d’Earls Court hi van construir a finals de segle XIX la sínia més gran del món (The Great Wheel) com a part de tot el dispositiu muntat per a la “Fira de la Índia Imperial” de l’any de nostrusenyor de 1894. Feia 94 […]


octubre « 2009 « TotsSom.cat\nCercar: Arxiu de octubre, 2009\nNo Comments\tVota la millor foto .cat\nJa pots votar la foto que més t’agrade del concurs del fotobloc. El passat divendres 23 es van publicar les últimes fotografies participants a l’edició 2009 del concurs del fotobloc. Des de llavors i fins el proper 31 d’octubre, tothom pot votar la seua imatge favorita. Admira les originals fotos que mostren la gran diversitat [...]\nNo Comments\t+600 blocaires a la Penedesfera\nEn poc més de 4 mesos des de que va superar el mig miler, la comunitat de blocaires de l’Anoia, l’Alt i Baix Penedès i el Garraf ha superat els 600 blocaires agregats! Va arribar als 500 gairebé a poc més d’una setmana per a l’inici de les passades Jornades de la Penedesfera, al Vendrell, [...]\nNo Comments\tÚltims dies per a participar al concurs del Fotobloc\nLa segona edició del concurs del fotobloc ja té una pila de fotos que mostren diferents dominis .cat, però encara queden alguns dies fins tancar el concurs, així que no esperes més i envia’ns la teua foto. Només cal que es vegi ben visible un domini .cat i que la web del mateix estiga activa [...]\nNo Comments\tHIP-HOP.CAT, el primer concurs escolar de rap en català\nAquest migdia s’ha presentat el projecte HIP-HOP.CAT, un concurs adreçat a les escoles per tal que jugueu amb el llenguatge i la música per composar les vostres pròpies cançons i les pengeu a la xarxa. El concurs HIP-HOP.CAT, impulsat per la revista Enderrock, el festival Hipnòtik i la productora musical Propaganda pel Fet!, compta amb [...]\nNo Comments\tFestival de cinema català a Austràlia\nEl casal català de Victoria (Austràlia) presenta la setmana de cinema català. Melbourne, 23, 24 i 25 d’octubre.


Arxiu d'etiquetes: reformes Banys\nBanys reformats: Un lloc ple d’estil i personalitat\nPublicat el 2 d'abril de 2014 per info.tu7@gmail.com\nEls banys reformats poden convertir aquesta estada en un lloc ple d’estil i personalitat. Unes senzilles pautes de disseny ens permetran donar-li un toc personal i mantenir-ho en perfecte estat. Disseny que abasta des del mobiliari a la il·luminació, passant pels petits detalls i complements. Amb les peces justes i els complements escollits el resultat serà molt apropiat. Per exemple, una bonica prestatgeria per col·locar les tovalloles del bany pot aportar un discret toc de vitalitat.\nLa il·luminació artificial és un complement imprescindible a la llum natural i ajuda a ampliar visualment un espai. Aplicacions, llums dempeus o de sobretaula creen centres d’interès que destaquen elements i fiten zones. En el cas del bany, els llums de sostre i les aplicacions són les que aporten major sensació d’amplitud, així com el col·locar un mirall. Per al mobiliari, el més aconsellable és optar per la funcionalitat. La distribució de la cambra de bany ha de fer-se pensant en la màxima comoditat. Els mobles multiusos són una bona opció per emmagatzemar i col·locar objectes en espais petits. Els fogons volats -una de les últimes tendències en el disseny de banys amb lavabos rodons o quadrats- permeten guanyar espai en la part d’a baix del lavabo. Els revestiments continus amb textures naturals i infinitat de matisos aporten un plus d’atractiu al bany. I, per descomptat, els complements, claus per decorar i crear una atmosfera afable. Tovalloles, vés-les aromàtiques, il·luminació amb intensitat regulable són suficients per oblidar-nos de les presses en el bany.\nUn altre dels detalls decoratius essencials del bany és l’elecció de l’aixeteria. El més còmode és que l’aixeta sigui de canella alta. El disseny també s’ha tornat innovador en aquest aspecte, i podem trobar models de formes lineals o corbes, giratoris o monocomandament, entre uns altres. Els nous dissenys d’aixetes també afavoreixen l’estalvi d’aigua.\nA l’hora de decorar, redissenyar o reformar banys cal tenir sempre present que estem davant una estada que ha de ser sinònim de descans i benestar. De fet, en els últims anys, el disseny també ha entrat en el bany, una estada a la qual potser se li havia prestat menys atenció de la deguda. Aconseguir un bany bonic, elegant i funcional és qüestió de cuidar alguns detalls essencials del disseny abans d’escometre un projecte de banys reformats.\nI per acabar, recordar que si anem a tenir convidats, el bany és un dels espais als quals parar esment per preparar-ho i deixar-ho tot a mà (per exemple, assegurar-nos que hi ha prou sabó de mans o col·locar tovalloles individuals de cortesia). Decorar el bany amb alguna cartel·la amb unes veles aromàtiques o flors seques o fresques li donarà un toc especial.\nPublicat dins de Reformes Banys\t| Etiquetat com a banys reformats, reformes Banys\t| Deixa un comentari


Que soni la música a l'oficina! - Co-Jorba\nTaral·larejar, moure el cap o el peu suaument al compàs de la música a l’oficina denota que som uns treballadors feliços i productius. Sí, sí, com ho llegiu! Segons com, aquest fet fins ara s’interpretava com un signe de falta d’interès o distracció, però un estudi realitzat per la Universitat de Windsor (Canadà) ha revelat que escoltar música a la feina millora la productivitat laboral.\nLa música en el treball ens fa ser més productius.\nD’aquest estudi se’n van extraure dades com per exemple que els treballadors que escolten música són un 20% més ràpids. També s’ha comprovat que amb la música el rendiment augmenta un 12,5% i que les cançons instrumentals són bones per la concentració. La culpable de tot? La dopamina: una hormona que genera un estat de benestar, relaxació i concentració i la música causa que se segregui aquesta hormona.\nLa música fa que una activitat que pot resultar tediosa o mecànica es pugui transformar en una tasca més amena. Si s’escolta en un volum òptim i la persona s’aïlla dels sorolls, evita les distraccions i li permet la concentració que necessita.\nAmb bona música podem arribar a augmentar el rendiment un 12,5%\nTot i així sí que és cert que també acabarà depenent de cada persona. Les més joves milloren molt la seva feina escoltant feina, en canvi les de major edat són més indiferents als beneficis de la música. De la mateixa manera, escoltar música no vol dir que instal·lin un fil musical a l’oficina. Cada persona tindrà gustos diferents i voldrà escoltar una música diferent en el mateix moment, a la llarga aquesta opció pot ser més perjudicial que beneficiosa.\nNo oblideu el networking!\nLa part negativa d’aïllar-se amb la música mentre treballem bé donada de la falta d’interacció amb la resta de companys, per això és bo anar combinant escoltar música però també interactuar amb els col·legues de despatx. Tot combinat ens farà molt més productius i ens crearà un ambient de treball idoni per ser més feliços a la feina.\nAixí doncs, que soni la música!\n← Enemic a batre: l’ordinador. Consells per romandre 8 h davant de la pantalla.\tOn ens trobem? Llocs per reunir-se a Barcelona →


El cantautor barceloní Roger Canals actuarà aquest diumenge al Mussol de Vilafranca - El Cargol l El setmanari del Penedès l Societat l Política l Economia l Cultura l Vins i Caves l Món casteller l Entrevistes l Esports\nRoger Canals fa 20 anys que ofereix les seves produccions arreu de Catalunya, Balears, Espanya i Europa . Els seus espectacles, que barregen el jazz clàssic per a tots els públics, s’han presentat en diverses fires i festivals destacats i ha gravat nombrosos discs, alguns dels quals premiats. Paral·lelament ha anat formant part de diferents bandes com la desapareguda Ivanow Jazz Group, i des del 2003 que va cofundar Miratjazz de Nova Orleans, que va néixer als carrers de Barcelona i que ha crescut rodant per múltiples sales, festes i festivals de jazz. Des del 2014 està immers en la producció de Roigé, que enmarca la seva faceta més íntima i personal.\nReversible i Ingràvid són les dues cançons de presentació del disc i engloben la proposta lírica d’aquest treball. Musicalment aquest disc troba un reafirmament d’un univers estètic i estilístic particular que va començar a dibuixar-se amb els seus dos primers títols. Un treball de música d’autor en format de collage sonor, eclèctic, que barreja el folk, el pop, els ritmes llatins, el funk, el soul i el jazz.\nEnregistrat als Estudis La Vall amb l’assessorament i coproducció de Marc Martin també compta amb la col·laboració de grans noms de l’escena actual com són Joan Rovira, Sandra Bautista (Sona9), Gemma Abrié, Paula Giberga (La Folie), Àngela Furquet, Oriol Barri i Sònia Moreno.


Així es viu el confinament amb tres narcopisos a l'escala | NacióDigital\nAixí es viu el confinament amb tres narcopisos a l'escala\nEls veïns d'un bloc del Raval denuncien negocis il·lícits en tres immobles de l'edifici, un dels quals gestionat per la Generalitat\nper Andreu Merino , 31 de març de 2020 a les 16:57 |\nEls veïns del carrer Salvador 7 bis al Raval de Barcelona han de viur el confinament compartint edifici amb tres narcopisos. Concretament el 4t 3a i el 3r 3a i el 2n 2a, aquest últim gestionat per la Generalitat. "Els principals problemes són la insalubritat i els problemes per descansar" diu Carmela Torró, una de les veïnes, en declaracions a NacióDigital.\nEls veïns s'han organitzat a través del col·lectiu Acció Raval, que denuncia el moviment constant que suposa l'activitat dels narcotraficants. "Entren i surten de dia i de nit per vendre droga o amagar material robat", asseguren. Acció Raval també explica que els narcotraficants utilitzen persones sense habitatge perquè ocupin el seu pis i així garantir la continuïtat de l'activitat il·legal.\nL'existència dels narcopisos no és nova però amb la crisi del coronavirus les conseqüències que pateixen els veïns s'han accentuat. "Ni els narcotraficants ni els consumidors prenen cap de les mesures decretades pel govern espanyol per frenar la propagació del virus", relaten des d'Acció Raval. Torró apunta que és habitual trobar rastres d'orina a l'escala, així com despertar-se de matinada perquè algun consumidor ha picat al timbre d'un altre veí per error. "Hi ha soroll contínuament, gent pujant i baixant les escales i donant cops a les portes", explica.\nTot plegat provoca que els veïns -entre els quals hi ha un infant amb asma, un jove diabètic i gent gran- hagin de circular durant el confinament per una escala que no compleix amb unes mínimes condicions d'higiene.\n"Estem en un bucle"\nEls tres pisos són propietat de fons d'inversió i el 2n 2a és de Divarian, en cessió d'ús a la Generalitat. L'administració el va cedir a una unitat familiar en concepte de lloguer social, però les persones beneficiàries haurien marxat i ara l'estan ocupant narcotraficants.\nEls veïns s'han posat en contacte amb l'Haya Real State, la comercialitzadora de Divarian i la companyia els adreça a la Generalitat. "Hauran d'informar a aquest organisme de l'ocupació", els diuen.\nAl seu torn, l'Agència Catalana de l'Habitatge, que ha respost comunicant que les visites a habitatges estan suspeses "fins a nova ordre", segons un correu electrònic al qual ha tingut accés NacióDigital. "Farem les gestions opotunes d'inspeccions i inici d'expedient judicial, si fos necessari, una vegada tornem a la normalitat", afegeixen.\nTorró explica que els veïns també han trucat als Mossos d'Esquadra i que la policia catalana al·lega que no pot actuar sense denúncia de la propietat. "Estem en un bucle", lamenta a veïna. El tinent d'alcaldia de Seguretat i Prevenció de l'Ajuntament de Barcelona, ha assegurat en una roda de prema aquest dimarts que els Mossos i la Guàrdia Urbana mantenen la seva activitat en relació als narcopisos, així com la Fiscalia. "Hi ha hagut actuacions els darrers dies en algun espai concret, que mirarem d'incrementar per poder-ho aturar", ha afirmat.\nMentrestant, totes les persones que viuen al bloc continuen patint les conseqüències de compartir escala amb tres narcopisos. Ara, a més, amb un confinament afegit.\nBarcelona, Societat, habitatge, BBVA, covid-19, Raval, Generalitat, Barcelona, narcopis, droga, coronavirus, salut


Navegació interna de la pàgina L'alquimista\nAdaptació i direcció Michael De Cock\n11/05/2023 al 11/06/2023\nUn text ambiciós, poètic i filosòfic sobre la vida, la humanitat i la llibertat\nOpus nigrum és una novel·la històrica fascinant de Marguerite Yourcenar sobre la humanitat i la llibertat.\nUna història que es desenvolupa a Europa, en plena guerra i en un moment de profunda crisi i transició. És un viatge al·lucinant, poètic, filosòfic i vertiginós a través del temps i del nostre continent. Hi ha molts ecos de l’actualitat.\nM’encanta com escriu Yourcenar. És radical en tots els sentits. És brillant i exigent. I sobretot: ofereix –per la seva forma– moltes oportunitats per a l’escenari. Estic molt emocionat de portar la història de l’alquimista Zenon al Teatre Nacional de Catalunya.\nBabou Cham, Francesc Garrido, Llorenç González, Anna Moliner, Teresa Urroz\nMarguerite Yourcenar Bailleul 1982 © Bernhard De Grendel\nMarguerite Yourcenar Bailleul 1982


Audio integre del Ple Ordinari de l’Ajuntament d’Albalat dels Sorells del mes de març de 2016\nLa setmana de Pasqua ha sigut més curta del normal, ací vos deixem el resum des del 29 a l’u d’abril. Dimarts: Colau va estar fent gestions d’urbanisme. Va tindre una reunió amb el cap de policia per tractar diferents…\nFeliç Dijous Sant i bones Pasqües! Nosaltres, abans d’estos dies de descans, ens hem deixat la faena feta. Ací vos deixem un xicotet resum. DILLUNS 14: Colau va estar signant i revisant documentació i també va anar a la Diputació…\nBon cap de setmana faller! Esperem que disfruteu d’estes festes valencianes. Nosaltres, com cada setmana, vos deixem un xicotet resum del que hem anat fent. DILLUNS: Colau es va reunir amb l’empresa que porta la megafonia per millorar el sistema…\nBon cap de setmana. Ací vos deixem, com cada dissabte, amb un resum del que hem anat fent. DILLUNS: Colau va estar treballant al despatx en el disseny de campanyes i en redacció de documents. A més, va fer pagaments…


Jo vaig votar … sí (per a Crònica.cat) | Raül Romeva i Rueda\nJo vaig votar … sí (per a Crònica.cat)\nJo vaig votar … sí (de Raül Romeva, per a Crònica.cat)\nSóc actualment ciutadà de Sant Cugat. Diumenge un col.lectiu d’organitzacions, algunes de les quals en sóc soci (Òmnium Cultural), em van convocar a participar en una consulta sobre el paper que considero que ha de tenir Catalunya en el sí de la UE. En concret se’m preguntava si estava (vaja, si estic) “d’acord que la Nació Catalana esdevingui un Estat de dret, democràtic i social, integrat a la Unió Europea?”.\nSóc plenament conscient del valor simbòlic de la consulta, com ho sóc de les dificultats de procedir a fer allò que el resultat, parcial pel fet de no representar tot el territori nacional, ha posat de manifest: convertir Catalunya en Estat. És evident que del dit al fet hi ha un camí ben llarg i complex, i que certament permet moltes fórmules. Allò que reivindico, simplement, és la necessitat i l’oportunitat de parlar-ne, de manera oberta, honesta, transparent, i sense apriorismes ni coaccions.\nDiumenge vaig apel.lar a la importància de participar en una consulta democràtica, cosa que en democràcia hauria de ser més habitual i més normal del què, malauradament, és. Vaig defensar que, fos quina fos la manera de pensar i el sentit del vot, el més important era votar.\nA aquestes alçades, però, a ningú li hauria de sorprendre massa si dic que el sentit del meu vot va ser afirmatiu. De fet, el fotimé de mitjans i càmeres que hi havia van copsar segurament com agafava la papereta del Sí i la posava al sobre, abans d’encabir-la a l’urna.\nEntre els motius que em van motivar a fer-ho hi ha els que Joan Barril va fer públics el mateix diumenge, i que es resumeixen en un ‘ja n’hi ha prou’. En el meu cas, a més a més, hi afegeixo el desencís en veure com, pel què fa a la participació de l’Estat en la UE, hi ha massa sovint un ‘oblit’ quan no un clar ‘menyspreu’ cap a la pluralitat de l’Estat i cap a la singularitat que tenen alguns territoris, com el català.\nEn altres paraules: el meu desig és ben simple, vull poder ser (i parlar) català, respectant tothom, però sense haver de demanar disculpes per ser-ho (i fer-ho), cosa que, ara com ara, m’és ben difícil, fins i tot exercint la meva tasca europarlamentària.\nVaig votar, doncs, convençut, de la mateixa manera que també ho estic quan defenso els drets socials i ambientals, o els drets humans i fonamentals. Es tracta, simplement, de reivindicar un dret, en aquest cas col.lectiu, que necessàriament comportarà un munt de deures.\nFont fot: singular.cat\n9 pensaments a “Jo vaig votar … sí (per a Crònica.cat)”\nxaviermir el 14 de desembre de 2009 a les 21:51 ha dit:\nBenvingut al tren, amic Raül. Serà un viatge fascinant. I ara, amb bona companyia.\nAnònim el 15 de desembre de 2009 a les 9:40 ha dit:\nFa molt temps que et segueixo pèrquè ets una persona que dignifica la política i avui dia és desgraciadament massa urgent. Moltes gràcies per la feina i felicitats per l’article!\nRuben el 15 de desembre de 2009 a les 9:51 ha dit:\nEstoy casi siempre de acuerdo contigo, la unica discrepancia es precisamente esta vertiente tuya nacionalista, siempre respetable desde la discrepancia. Como dijo muy bien Marius, en cierta ocasión, nosotros sabemos lo que somos ¿ realmente crees que el reconocimiento de Cataluña depende del grado de independencia? ¿ me resulta paradojico que como Economista defiendas esta postura? ¿donde queda la resolucion de la ONU 1514? Pienso que nada tiene que ver los legitimos derechos de Cataluña con la independencia, el derecho a una justa balanza fiscal y a otros muchos factores. Resulta paradojico que el desarrollo que se a producido en Europa y a las naciones que la componen, a sido gracias a los miembros de la UE que tu representas, con dignidad y tesón, sin embargo con el Nacionalismo se produce a la inversa, se producen autarquias.\nTe pondre un ejemplo, el mejor alumno de una clase, tambien puede ser el mejor alumno de un centro, y el mejor alumno de un centro, puede ser el mejor alumno de una comarca, el mejor de una comarca, puede ser el mejor de una nación, y el mejor de una nacion, puede serlo de un continente. ¿ lo desvinculamos de la clase?\nY ya no entro en Tajfel y Le Bon, tu eres ponente en factores de resolución de conflicto.\nManel el 15 de desembre de 2009 a les 10:33 ha dit:\nCom se sol dir, m’has tret les paraules de la boca.\nNo em considero stricto senso independentista, crec que hi poden haver altres solucions. Però,\n· en aquest moment, amb tot el menysteniment i la falta de sensibilitat i voluntat centralista de trobar solucions que està caient, em sembla una man era perfecta de protestar i fer-ho molt visiblement,\n· i, esclar, a la llarga i si tot continua igual, potser, senzillament, no quedi cap altra alternativa.\nUn modest i sense ànim de convèncer comentari al Ruben (els seus, de comentaris, sempre m’agraden molt), si m’ho permeteu,\n· El problema (o la qüestió, que diria Gramsci) nacional és real, és aquí des de fa centúries i, no ens enganyem, hi continuarà sent. I, compte, més enllà de classes i altres divisions (contradiccions) socials. I no admet, segurament, posicions tèbies, vull dir, poc definides, plenes d’ambigüetats. Com no les admeten, tampoc, per suposat, la resta d’altres qüestions i problemàtiques socials: explotacions de tota mena, discriminacions, dèficits democràtics, preversions ambientals i ideològiques, etcèteraetcètera.\nindepe el 15 de desembre de 2009 a les 19:50 ha dit:\nHola, m’esperança llegir el teu article ja que últimament m’entristeix sentir algunes declaracions de dirigents d’iniciativa. També a nivell local el panorama es decebador (parlo del meu poble). Iniciativa va voler negar oportunitat a que els veïns del meu poble, com tants d’altres ho van fer aquest diumenge, puguin expressar-se lliurament sobre el futur del país; votant si, no o blanc a la independència. Van abstenir-se el ple.\nRespecte als comentaris de ser el millor de la classe i tot això, no m’identifico. No em considero nacionalista i no crec que siguem millor que altres pobles de l’Estat Espanyol, no vull ser el motor d’Espanya. Però si crec en el dret a l’autodeterminació. I jo votaria independència perquè crec que un procès d’independència seria una oportunitat per construïr un país més lliure, més just i solidari. Potser no, ja ho veurem, però cal intentar-ho.\nArque el 15 de desembre de 2009 a les 20:00 ha dit:\nVols dir que aquesta consulta no tenia més sentit que radicalitzar la lluita de pobles sobre la de classes?\nEn un context on els patrioterisme i les banderes tenen omnipresència es el camp del PP, CIU, ERC, R.Cat, LAporta…\nDubto que ICV pinti res en una mera disputa folclòrica barça-madrid!\nElSrM. el 18 de desembre de 2009 a les 18:22 ha dit:\nD’entrada, el poder celebrar consultes, extraoficials i també oficials, si es desitja, em sembla molt positiu. Ara, arribat el moment de participar-hi, respecte a la qüestió d’un Estat propi, em penso que ara per ara votaria “no”.\nAmbues postures són legítimes, és clar que sí, pero entenc des d’un caire econòmic, que tenir un estat més gran, amb més recursos, ens beneficia més. I crec des d’un caire filosòfic, en l’allunyament de les fronteres, no pas en el seu apropament. Abans m’agradaria veure una fusió entre Espanya, Portugal i França, per exemple, que una escissió de Catalunya per a esdevenir veïna del que avui és Espanya.\nEn qualsevol cas, ara per ara estic més per que es millori el projecte de convivència espanyol de manera que inclogui totes les nacions culturals de la península i les illes es sentin incloses amb comoditat, tal com potser es planejava a la Primera República.\nI també penso que, al igual que va succeir en aquella breu experiència republicana de fa més d’un segle, sense prou justícia econòmica social, cap projecte d’ordenació territorial pot funcionar a llarg termini.\nSergi el 5 de gener de 2010 a les 20:56 ha dit:\nCoincideixo amb Raul Romeva sobre tot en la primera part de la seva exposició, que cal donar suport al dret d’autodeterminació, una posició que ICV sempre ha defensat i que, per això, contrasta amb el fet que en alguns municipis, pocs per fortuna, els nostres regidors s’hi hagin manifestat negativament, o s’hagin abstingut. Crec que independentment del fet que aquestes consultes siguin millor o pitjor organitzades i que puguin ser manipulades per determinats col.lectius o partits parlamentaris, ICV hauria de tenir una posició clara en favor del dret a opinar i del dret a decidir, demanant, això sí, que es faci un debat serè, formatiu i respectuós.\nNo entenc l’argumentació del company que opina que les fronteres haurien de quedar lluny, que els estats resulten cars de mantenir i que hi ha més oportunitats de progrés econòmic en estats grans. Tot això té poca o nul.la importància en el context de la Unió Europea i en un món globalitzat. D’altra banda, Catalunya podria reïvindicar l’orgull de ser el primer estat europeu sense exèrcit, i deixar la competència de defensa en mans de la U.E. No seria això una postura exemplar?\nDe fet crec que a ICV hi ha de tot: independentistes i partidaris d’una Espanya federal que inclogui Catalunya, i crec que està bé que sigui així. No tenim perquè tenir una postura oficial de partit, més enllà de la defensa del dret d’autodeterminació, i inclús podem presumir de ser laics i pedagògics en aquesta qüestió deixant clar que n’hi ha d’altres que ens mereixen més atenció i activisme: la lluita per la justícia social, per la democràcia participativa, per l’ecologia, per la igualtat de drets, obligacions i oportunitats sense distinció de gèneres. Si arribessim a un estat espanyol realment pluralista i federal, la qüestió de la independència no seria pas més candent que la discusió sobre els límits de les vegueries. Està clar que, de moment, estem molt lluny d’arribar-hi


▷ Successos Xilxes | Elperiodic.com\nNoticies de Successos en Xilxes\nDues persones ferides després de col·lidir dos cotxes en l'AP-7 a Xilxes\nDues persones van resultar ferides en la vesprada del diumenge 6 de febrer després de xocar dos vehicles en l'AP-7 al seu pas pel terme municipal de Xilxes. Segons ha informat el Centre d'Informació i Coordinació d'Urgències (CICU), l'accident es va produir a l...\nMor un ciclista de 66 anys mentre circulava per la N-340 en terme de Xilxes\nAquest matí ha mort un ciclista mentre circulava per la N-340 al terme municipal de Xilxes. A les 11.15 hores, s'ha alertat els serveis d'emergències de la caiguda d'un ciclista, mentre circulava amb la bicicleta per la carretera N-340 a l'altura de Xilxes. Fins i to...\nTres ferits en un accident entre dos cotxes a Xilxes\nTres persones han resultat ferides aquest dimarts a la vesprada en un accident entre dos cotxes a Xilxes. El succés, segons han explicat des del Centre d'Informació i Coordinació d'Urgències, ha tingut lloc cap a les 14 hores quan han col·lisionat dos ...\nFerit un ciclista després de caure a tota velocitat a la carretera de la Vall a Xilxes\nUn ciclista de 45 anys ha resultat ferit greu després de caure a tota velocitat a la carretera que uneix la Vall d'Uixó amb Xilxes. Es tracta d'una carretera molt empinada i el ciclista l'estava baixant quan ha patit la caiguda. Segons han explicat des del Centre d'Informaci...\nXilxes suma 8 multes per incompliment del confinament durant el cap de setmana\nLa Policia Local de Xilxes ha realitzat durant el cap de setmana 8 controls conjunts amb la Policia Autonòmica i la Guàrdia Civil amb l'objectiu d'evitar incompliments de les restriccions establides per les autoritats competents. Els agents han identificado un total de 50 vehí...\nLa Policia Local de Xilxes interposa 4 multes per eixir al carrer sense causa justificada\nLa Policia Local de Xilxes ha interposat 4 multes a persones que s'han saltat les restriccions que estableix el confinament decretat durant l'Estat d'Alarma, tal com ha informat l'Ajuntament del municipi. Es tracta de sancions mínimes de 600 euros que s'han posat a vianants que es trobaven...\nL'Ajuntament de Xilxes obrirà un expedient sancionador al propietari de les taràntules\nL'Ajuntament de Xilxes obrirà un expedient sancionador al propietari de les 400 taràntules trobades en un domicili particular de la localitat per agents del Seprona de la Guàrdia Civil al no disposar de la llicència d'activitat corresponent. El Cap de la Policia Local, Herminio Martí, s'ha referit a la ‘incompatibilitat de tenir una granja de taràntules en el tipus d'immoble en el qual es trobaven’. En aquest sentit, el primer edil José Martínez, ha explicat que ‘tal com ha in...\nMor un home al ser atropellat per un tren\nEste dilluns s'han produït retards en els trens de rodalies que circulen per la província de Castelló. La causa, un enrotllament d'una persona per un tren en l'estació de Xilxes, tal com ha informat Renfe Rodalies de València. Durant un parell d'hores s'han produït retards en la cir...\nLa Policia Local deté a un individu que havia furtat diferents objectes dels cotxes d'una empresa\nLa Policia Local de Xilxes ha detingut a un individu per un delicte de robatori amb força i d'atemptat contra l'autoritat, que havia sostret diversos objectes de l'interior dels cotxes situats en el pàrquing d'una empresa de la població. Després de l'avís telefònic dels treballadors...\nLa Policia Local recupera un vehicle robat\nL'eficaç actuació de la Policia Local de Xilxes ha permès la recuperació d'un vehicle robat. Els agents, alertats d'un robatori de cinc vehicles en un taller de Vila-real, van observar un cotxe estacionat en la via pública, el qual complia les característiques d'un dels desapareguts, encara...


El cas Jordi Galves: una victòria per la llibertat d’expressió - El Temps\nEl cas Jordi Galves: una victòria per la llibertat d’expressió\nEl procés del periodista i col·laborador d’EL TEMPS ha estat sobresegut. Se li imputava la comissió d’un delicte d’odi per un article d’opinió.\nDivendres havia de declarar davant d’un jutge el col·laborador d’EL TEMPS Jordi Galves pel seu article a El Nacional “Cornellà no és com Catalunya”. Poca broma: li imputaven un delicte d’odi que, de retruc, convertia la capçalera digital en responsable directa de la seva suposada comissió. Minuts abans, en un bar prop dels jutjats de la ciutat del Baix Llobregat anomenada al text de Galves, el periodista es mostrava tranquil. Fastiguejat per haver hagut de baixar des d’Olot, on resideix, però tranquil.\nEl cert és que tenia motius, per estar-ne: la fiscalia antiodi havia refusat personar-se i hi havia prou indicis perquè el magistrat Antonio Baños (no confondre amb el periodista) s’inhibís. L’advocat de Jordi Galves, Joaquim Bech de Careda, considerava que al trobar-se la seu fiscal d’El Nacional a la capital catalana i pel fet que fos el mateix Baños qui obrís diligències l’obligava, com a mínim, a delegar el cas. “Ell no pot ser competent per obrir diligències i ser-ne part”, explica el lletrat.\nDe bon matí, abans de la declaració de Galves, el periodista feia un cafè a un bar de la zona. Amb ell hi havia una altra companya de professió, redactora a la capçalera on l’article de la discòrdia es va publicar. Dins dels jutjats, la direcció d’El Nacional en ple: José Antich i Cristina Coll. L’ocasió s’ho valia: la de Jordi Galves podria ser la primera condemna a l’Estat per un delicte d’odi contra un periodista i el mitjà on ha publicat. Però no és que l’afectat s’ho prengués massa seriosament.\n“En Joan Queralt va fer una piulada fa uns dies on deia que no em condemnarien: i jo a ell me’l crec, que pràcticament les lleis les escriu ell”, Galves feia broma del catedràtic de dret penal de la UB.\nAcusat d’un delicte d’odi by @jordigalveshttps://t.co/UY6WHLuxRd. Una simple lectura de l'art. 510 CP (https://t.co/w1yB3pagbW) palesa que no hi ha, ni de lluny, cap mena de delicte d'odi. El dissens crític, mordaç, cru no és MAI EN DEMOCRÀCIA cap mena de delicte\n— Joan Queralt (@JoanQueralt) 3 de març de 2018\nI arribava el moment fatídic: la declaració testifical. El periodista escrivia en un WhatsApp el següent: “Estem en mans de sonats, això explica com va el món”. El jutge tenia tres opcions: seguir amb el procediment i arriscar-se a la comissió d’un delicte de prevaricació, inhibir-se i derivar la causa a Barcelona o sobreseure el cas. Contra tot pronòstic, s’imposa la tercera opció. Galves no ha ni de declarar. Un jutge capcot els hauria dit que la decisió de l’arxiu ja estava presa sense ni tan sols valorar les al·legacions de Joaquim Bech. Qui, per cert, s’ha ofert de forma altruista a defensar Galves. Tots dos respiraven alleujats, i amb ells, la professió periodística.\nElogi de l'escriptor català


Tarragona organitza un seguit d'activitats per celebrar el mes del Comerç Just i l'Economia Social i Solidària — Ajuntament de Tarragona\nEsteu aquí: Inici › Tarragona Impulsa › Notícies › Notícies 2022 › Tarragona organitza un seguit d'activitats per celebrar el mes del Comerç Just i l'Economia Social i Solidària\nTarragona organitza un seguit d'activitats per celebrar el mes del Comerç Just i l'Economia Social i Solidària\nEn el programa s’inclouen la XXI edició de la Festa del Comerç Just i la banca Ètica i la 4a Fira d’Economia Solidària del Camp de Tarragona (FESCT)\nAquest matí s’han presentat les activitats del programa Comerç Just i l’Economia Social i Solidària, que s’ha organitzat des de l’Ajuntament de Tarragona amb el suport de Setem, CoopCamp i la Teulada. El conseller d’Ocupació i Desenvolupament Econòmic, Manel Castaño, ha destacat que “des de l’Ajuntament hem treballat de manera transversal, sumant entitats, per tal d’oferir un programa complet que permeti als ciutadans apropar-se al comerç just i a l’economia social i solidària”. Durant aquest mes s’han organitzat 4 instalives, una exposició, la Festa del Comerç Just i la Banca Ètica, 3 taules rodones, la Fira de l’Economia Solidària del Camp de Tarragona així com l’acte de presentació del projecte Comunalitats.\nLa setmana que ve s’iniciarà el cicle de 4 instalives organitzats per La Coordinadora de comerç Just (La Coordi) en els quals es parlarà de diferents temes del comerç just i la banca ètica tot donant veu a persones expertes i projectes d’arreu del món. La Coordi també portarà a Tarragona l’exposició “Busca les diferències, troba les connexions”, del 24 de maig al 2 de juny a l’IMET. Es tracta d’una exposició gràfica que mostra les diferències entre el model capitalista i les alternatives des del Comerç Just, les Finances Ètiques i l'Economia Social i Solidària, com un cercle que tanca el mercat social. Alhora, convida a plantejar el “Què pots fer tu?”, promovent el consum responsable del conjunt de productes i serveis que utilitzem en la nostra vida quotidiana.\nEl conseller Castaño ha explicat que “des de fa temps, Tarragona Impulsa treballa per potenciar les empreses de caire social a la ciutat a través de formació, assessorament i beques als emprenedors”. Des del 2018, s’organitza el Tarragona Economia Social i Solidaria (abans Tarragona Innovació Social), un programa de formació i acompanyament a l’emprenedoria en projectes d’economia social i solidària que compta amb la col·laboració de l’Ateneu Cooperatiu del Camp de Tarragona (CoopCamp) tant en l’organització com en la formació d’algunes de les sessions i el posterior assessorament a les persones participants. L’edició del TESS 2022 començarà el 29 de juny.\nEl conseller de Cooperació, Hermán Pinedo, ha explicat que l’Ajuntament, un any més, col·laborarà amb SETEM per a l’organització de XXI edició de la Festa del Comerç Just i la Banca Ètica, que se celebrarà a Tarragona el 14 de maig, en el marc del Dia Internacional del Comerç Just. Pinedo ha destacat que “Tarragona se suma al moviment que proposa relacions comercials diferents on es tenen en compte valors ètics i mediambientals i que permet assolir als països del Sud el seu desenvolupament social i econòmic, és imprescindible per assolir un món amb Justícia Global”.\nLes activitats que es realitzaran a la plaça Corsini durant el matí han estat organitzades per un conjunt d’entitats de la ciutat com són: Enginyeria Sense Fronteres, Fundació Vicente Ferrer, Mans Unides, Oxfam Intermón, Xarxa Eco, Comitè Óscar Romero, AICEC-ADICAE i SETEM Catalunya. Aquesta festa compta, un any més, amb el suport de l’Ajuntament de Tarragona, en el marc d’un conveni signat amb el Departament de Cooperació, dins la línia de treball que impulsa les iniciatives ciutadanes que treballen el comerç just, el consum responsable i la banca ètica.\nUn dels altres actes destacats d’aquest mes de maig és la 4a edició de la Trobada de cooperatives i entitats d’Economia Social del Camp de Tarragona, que se celebrarà el 21 de maig al matí a la plaça Corsini. Més de 30 organitzacions d’economia social i solidària del Camp de Tarragona es trobaran amb l’objectiu és donar a conèixer en què consisteix el moviment de l’economia social i solidària i fer visibles totes aquelles iniciatives econòmiques del territori que estan treballant per posar la vida al centre i amb una voluntat transformadora.\nPodeu trobar tota la informació sobre els actes del programa 'A Tarragona el mes de maig: Comerç Just i l’Economia Social i Solidària' al web de Cooperació.


Col·legi Mare de Déu de la Mercè: adequació de la planta d'infantil | Grup Efebé\nEscoles Col·legi Mare de Déu de la Mercè: adequació de la planta d’infantil\nDimensions: 290 m2\nTipus d'intervenció: Disseny dels espais d'infantil P4, P5 i biblioteca i subministre d'equipament.\nDuració: 8 setmanes\nAquest estiu hem realitzat un projecte d’adequació i equipament a la planta d’Educació Infantil del Col·legi Mare de Déu de la Mercè.\nEl centre es troba al carrer Verge de la Mercè, a la ciutat de Sant Feliu de Llobregat. Pel que fa als seus valors, l’escola posa els alumnes al centre del projecte educatiu. A més, treballa en una millora de les infraestructures per garantir espais innovadors, que s’ajustin a les necessitats del Segle XXI.\nA continuació, detallem què hem fet en aquest projecte al Col·legi Mare de Déu de la Mercè.\nVull una escola com aquesta\nI doncs, què hem adequat?\nL’equip de Grup Efebé hem transformat la segona planta d’Educació Infantil, que engloba els espais següents: dues aules de P4, dues de P5, sala de professors, lavabos, magatzem i sala polivalent biblioteca on també es fa la classe de música.\nL’objectiu del projecte era guanyar claror a les aules i fer més grans els espais. Així doncs, vam decidir comunicar les aules entre elles i fomentar la visibilitat entre aquestes i el passadís. Per fer-ho, hem fet nous tancaments entre passadís i aules que combinen parts cegues i de vidre. També, al mur de l’edifici antic s’han obert finestres.\nHem buscat la forma de fer els espais de les aules més lliures i amplis per poder realitzar les diferents activitats acadèmiques. Per fer-ho, hem col·locat els penjadors per jaquetes i motxilles als passadissos. Així, les aules queden endreçades i més netes, acollint diferents ambients.\nHem incorporat un racó de lectura amb un arbre de fusta amb branques per guardar els contes, acompanyat de pufs i coixins perquè els infants seguin còmodament.\nHem obert la sala polivalent del Col·legi Mare de Déu de la Mercè al passadís amb un tancament de mampara. També hem col·locat un moble en forma de grada que facilita l’accés a la biblioteca. Aquest moble que fa diferents funcions: espais per seure, emmagatzematge dels instruments de música i biblioteca pels llibres i contes, etc. La resta dels mobles de l’aula són cadires mòbils i abatibles que permeten fer diferents distribucions i cadires apilables lleugeres fàcils de transportar.\nArbre de lectura Baobab\nEn l’actualitat convivim diàriament rodejats de contaminació acústica en els diferents escenaris de les nostres vides. Aquest fenomen té un […]\nEfebé ens plantegem com hauran de ser les escoles post Covid-19, què hauran de fer per adaptar-se a la “nova normalitat”.\nGrup Efebé presentem la 1a col·lecció de mobiliari escolar de fabricació pròpia!\nAquest 2021 Grup Efebé hem fet un pas endavant en la nostra activitat. A partir d’ara ja pots trobar disponible […]\nEscoles Adequació dels menjadors de les Escolàpies Sant Martí


L’empresa responsable de les obres del carrer Verdaguer afirma que s’acabaran el mes d’agost — Ajuntament de Vic\nSou aquí: Inici → Notícies → L’empresa responsable de les obres del carrer Verdaguer afirma que s’acabaran el mes d’agost\nL’empresa responsable de les obres del carrer Verdaguer afirma que s’acabaran el mes d’agost\nLa primera fase de les obres es completarà abans del Mercat del Ram, mentre que durant els mesos d’abril i maig es treballarà en la segona fase per acabar amb les fases tres i quatre durant l’estiu\nRamon Roquer, Fabiana Palmero, Claudi Egea i Albert Gual\nAhir al vespre, la regidora d’Urbanisme, Fabiana Palmero, juntament amb el cap de projectes i obres de l’Ajuntament de Vic, Ramon Roquer; el representant de l’empresa adjudicatària, Otxandiano SAU, Claudi Egea, i el cap d’obres de l’empresa adjudicatària, Albert Gual, es van reunir a l’Auditori Antiga Caixa Manlleu amb el veïnat i comerciants del carrer de Jacint Verdaguer per informar-los de l’estat de les obres i de les previsions de finalització d’aquestes actuacions.\nLa regidora d’Urbanisme, Fabiana Palmero, va explicar que l’inici de les obres s’havia endarrerit unes tres setmanes, a causa d’un problema per part de l’empresa en la formació dels equips de treball, però que “actualment ja estan treballant a ple rendiment per recuperar aquest retard”.\nEl cap de projectes i obres, Ramon Roquer, va exposar que la signatura del contracte, realitzada el mes de setembre, va marcar els terminis d’execució. “La normativa obliga que les obres comencin com a molt tard un mes més tard de la signatura del contracte, però igualment es va acabar retardant unes tres setmanes. Tot i així, l’empresa creu que pot acabar les obres en el termini de nou mesos fixat pel contracte”, va detallar Roquer.\nEl representant de l’empresa responsable de les obres, Claudi Egea, va revelar que “el retard en l’inici de les actuacions va venir determinat per un tema d’encaix d’equips de treball”. Egea va admetre que la primera fase, que és la que s’està portant a terme, sol ser la més lenta.\nObres en quatre fases\nLes obres del carrer Verdaguer estan planificades en quatre fases. La primera està dividida en tres parts per minimitzar les molèsties als comerciants i veïns, “fet que ha alentit el progrés dels treballs” segons Egea. El representant d’Otxandiando SAU va afirmar que són els primers interessats en què no hi hagi demora en la finalització dels treballs, “tant per motius contractuals com per motius organitzatius”. En aquest sentit, Claudi Egea va explicar que dia a dia s’ajusten els procediments constructius i, a més, les fases restants no se subdividiran per a complir els terminis.\nEl cap d’obra, Albert Gual, va refermar la voluntat “d’acabar els treballs en el termini marcat”. Gual va explicar que la previsió amb què treballen és finalitzar la primera fase abans del Mercat del Ram; la segona entre abril i maig, i deixar la tercera i quarta fases per l’estiu.\nRamon Roquer va recordar que el carrer Verdaguer és una artèria fonamental per a la ciutat i per la qual passen totes les línies de bus urbà, fet que obligarà a deixar sempre obert un carril de circulació, i per això s’està valorant, juntament amb l’àrea de Mobilitat, si és factible poder executar la fase 3 i 4 paral·lelament.\nLa regidora Fabiana Palmero va convocar els comerciants i veïns a una nova reunió pel mes de maig, amb una data per determinar, just abans de començar les fases 3 i 4 de l’obra per poder actualitzar la informació sobre el progrés dels treballs. Palmero va agrair la comprensió dels veïns, veïnes i comerciants i confia que amb la nova planificació es minimitzin les molèsties d’unes obres que suposaran una millora per la ciutat, i de les que en podrà gaudir tota la ciutadania.\nLa regidora d’Urbanisme, Fabiana Palmero, detalla que seguint el Pla Estratègic de la Bicicleta de la ciutat, el carrer Verdaguer no comptarà amb carril bici segregat. Segons els experts, quan el carrer és pacificat –amb velocitat màxima de circulació a 30 quilòmetres per hora-, com és el cas, la bicicleta pot conviure perfectament amb els automòbils. A més, els carrils bici segregats només són recomanats quan la velocitat de la bicicleta i el cotxe no són compatibles o quan es necessita fer un recorregut en sentit contrari als cotxes, com és el cas de la Rambla de l’Hospital. Segons la regidora, “l’habilitació d’un carril únicament per bicis faria empetitir les voreres en lloc de permetre ampliar-les”.